গরমে ত্রাহি ত্রাহি রব। ইস্কুলে আগে থেকেই ছুটি পড়ে গিয়ে নিশ্চয়ই হাঁফ ছেড়ে বেঁচেছ। শুধু এই গরমে এতটা অবসর নিয়ে কোথায় যে যাওয়া যায়!যেখানেই যাও গরম আর গরম। হিমালয়েই বরং চলে যাই, বল!তবে হ্যাঁ, সেই বরফও কতদিন থাকবে কে জানে।স্বাভাবিক তাপমাত্রার গড় বৃদ্ধির যা হার তাতে ২০৫০ সাল নাগাদ পৃথিবীর ৫-৬ ডিগ্রী সেলিসিয়াস বাড়তে চলেছে। প্রমাদ গুনছেন পৃথিবীব্যাপী বৈজ্ঞানিক আর আবহাওয়াবি্দেরা। তুমি জান কি না জানি না, সারা পৃথিবীতে প্রাকৃতিক সম্পদ যা ছিল, মানব সভ্যতার শুরু থেকে তা যতটা খরচ হয়েছে আজ পর্যন্ত, তার বিগত অর্ধেক আমরা খরচ করে ফেলেছি বিগত মাত্র পনের বছরে। এখন UNICEF তাই বিশ্বব্যাপী একই লক্ষ্যে এগিয়ে চলতে চায় এটা মেনে নিয়েই যে সভ্যতার উন্নতির সাথে পৃথিবীর গড় তাপমাত্রা বৃদ্ধি পাবেই, আর আগামী ২০৫০ সালের মধ্যে তা ৫-৬ ডিগ্রী সেলসিয়াস না বেড়ে যেন মাত্র ২ ডিগ্রী বৃদ্ধির মধ্যেই থাকে। তবে তার জন্য তোমার মত স-ব ছোট্ট মানুষদের সচেতনতা খুব জরুরী। UN ICEF নিজে নিজে হঠাৎ একটা লক্ষ্যমাত্রা ঠিক করে দিল, আর আমরা সবাই হাত-পা গুটিয়ে হাঁ করে বসে রইলাম, তাহলে আর কিছূই হবেনা।মেরু-অঞ্চলের পুরু বরফের ২ ইঞ্চি স্তর গলে গেলেই কেল্লা ফতে – পৃথিবীর সলিল-সমাধি – তিনভাগ জল আর একভাগ স্থলের বদলে, পুরোটাই জল।